40 



de inderste Forgreninger af Sognefjord og Hardangerfjord. Den 

 forekommer, om end sjældnere, ogsaa Øst paa langs Kysten om- 

 trent til Langesundsfjord og Nord over til et Stykke forbi Trond- 

 hjemsfjord. 



Bladene af Fingerbøl benyttes til Fremstilling af et vigtigt 

 Lægemiddel, der indgivet i passende, mindre Mængde virker meget 

 gavnligt paa Hjærtevirksomheden hos Mennesker og Dyr, men i 

 større Doser er giftigt. De vildtvoksende Planter skal indeholde 

 mere af de virksomme Stoffer (Digitalin) end de dyrkede. 



Tav. 566. Fig. 1. Rod og nederste Del af Stænglen. Fig. 2. Blad. Fig. 3. 

 Blomsterstand. Fig. 4. Blomst, gennemskaaret paa langs og set forfra. Fig. 5. 

 Samme, set fra Siden. 



567. A. Flerfarvet Ærepris, Veronica agrestis L. 

 N. Aker-flismeurt. 



B. Storkronet Ærepris, Veronica Tournefortii Gmel. 



Af den i Norden ret rigeligt repræsenterede Slægt Ærepris 

 er i BNF, S. 86—88, omtalt 5 Arter. Paa Tav. 567 er afbildet to 

 andre, der begge optræder som Ukrudt paa dyrket Jord, og i Livs- 

 form nærmest slutter sig til den paa Tav. 117 afbildede Vedbend- 

 bladet Ærepris, i det de ligesom denne er enaarige og uanselige, 

 ganske lave Planter med en nedliggende og kun i Spidsen opsti- 

 gende Stængel. De ligner overmaade meget hinanden, ogsaa i 

 Bladenes Form og Blomsternes Udstyr og Farve, men er forskellige 

 ved Bygningsforhold, der, selv om de ikke alle er meget øjnefal- 

 dende, dog afgiver altid konstante Karakterer. 



Flerfarvet Ærepris har butte Bægerflige (Fig. 3) og smaa 

 blegblaa eller blegrøde Kroner (deraf Navnet). De tilbagebøjede 

 Frugtstilke er omtrent af Bladenes Længde, og den omvendt hjærte- 

 formede Kapsel er mere eller mindre stærkt kirtelhaaret (Fig. 3). 

 Storkronet Ærepris, som i Reglen er større og kraftigere, har 

 spidse og æglancetdannede Bægerflige. Kronen er adskilligt større 

 end hos den foran nævnte Art og mørkere, nærmest himmelblaa, dog 

 med den ene Flig næsten hvid (Fig. 6). Frugtstilkene er forholdsvis 

 meget længere end Bladene, og den omvendt nyreformede Kapsel 

 er glat, men har fremtrædende Aarer (Fig. 7). 



Begge Arter blomstrer i Foraaret (April — Maj) og ofte ogsaa 

 i Høsten. De skjoldformede Frø spredes, ligesom af Vedbendbladet 

 Ærepris, ved Myrernes Hjælp. I Danmark er de begge nu til Dags 



